Amiot 354

Amiot 354 oli Ranskassa tuotettu keskiraskas ja nelipaikkainen pommituskone. Se kehitettiin monien välivaiheitten kautta, ja sen edeltäjiä käytettiin muun muassa postikoneina. Eräs tyypin edeltäjistä oli Amiot 143 -pommikone, jota käytettiin Amiot 354:n tavoin toisessa maailmansodassa.

Amiot 354:n tuotanto viivästyi pahasti, miksi koneita valmistui vain arviolta 45 kappaletta. Koneen päätyyppi oli B.4, joka kykeni kuljettamaan 1 200 kg pommeja. Huippunopeus oli 480 km/h ja toiminnallinen lakikorkeus 10 000 metriä. Enimmäislentomatka oli 800 kg pommikuormalla 3 500 kilometriä. Moottorivaihtoehtoina oli eri varianteissa joko kaksi tähtimoottoria tai rivimoottoria. Gnome-Rhônen valmistamilla tähtimoottoreilla tehoa pystyttiin kehittämään 1 060 hevosvoimaa.

Puolustusaseistuksena oli LeO 451:tä vastaava: yläampumon 20 mm tykki sekä kaksi 7,5 mm konekivääriä erillisesti sijoitettuina.

Lähteet
Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4

Viitteet

Aiheesta muualla
http://www.world-war-2-planes.com/Amiot-354.html
http://www.aviastar.org/air/france/amiot-351.php
http://www.historyofwar.org/articles/weapons_amiot_354.html
http://www.airwar.ru/enc/bww2/a354.html 

Amiot’n ilma-alukset
Ranskalaiset pommikoneet
1930-luvun pommikoneet